# Επίσημη Εφημερίδα C 248A/8 Ιο

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 248A |
| | |
| Έκδοση στην ελληνική γλώσσα | Ανακοινώσεις και Πληροφορίες | 59ο έτος8 Ιουλίου 2016 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 248A

Έκδοση στην ελληνική γλώσσα

Ανακοινώσεις και Πληροφορίες

59ο έτος8 Ιουλίου 2016

---

| Ανακοίνωση αριθ | Περιεχόμενα | Σελίδα |
| --- | --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2016/C 248 A/01 | Προκήρυξη κενής θέσης εκτελεστικού διευθυντή του Ευρωπαϊκού Ιδρύματος Επαγγελματικής Εκπαίδευσης (ETF) (Έκτακτος υπάλληλος — Βαθμός AD 14) — COM/2016/20014 | 1 |

Ανακοίνωση αριθ

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2016/C 248 A/01

Προκήρυξη κενής θέσης εκτελεστικού διευθυντή του Ευρωπαϊκού Ιδρύματος Επαγγελματικής Εκπαίδευσης (ETF) (Έκτακτος υπάλληλος — Βαθμός AD 14) — COM/2016/20014

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 8.7.2016 | EL | Επίσημη Εφημερίδα της Ευρωπαϊκής Ένωσης | CA 248/1 |
| --- | --- | --- | --- |

8.7.2016

EL

Επίσημη Εφημερίδα της Ευρωπαϊκής Ένωσης

CA 248/1

---

Προκήρυξη κενής θέσης εκτελεστικού διευθυντή του Ευρωπαϊκού Ιδρύματος Επαγγελματικής Εκπαίδευσης (ETF)

(Έκτακτος υπάλληλος — Βαθμός AD 14)

COM/2016/20014

(2016/C 248 A/01)

Ποιοι είμαστε

Το Ευρωπαϊκό Ίδρυμα Επαγγελματικής Εκπαίδευσης (ETF) είναι οργανισμός της Ευρωπαϊκής Ένωσης που ιδρύθηκε με τον κανονισμό αριθ. 1360/90 του Συμβουλίου, της 7ης Μαΐου 1990, ο οποίος αναδιατυπώθηκε το 2008 (κανονισμός αριθ. 1339/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008). Το ETF παρέχει πληροφορίες, συμβουλές και υποστήριξη στα συστήματα επαγγελματικής εκπαίδευσης και κατάρτισης στα κράτη μέλη της ΕΕ και τις χώρες εταίρους, καθώς και στην Ευρωπαϊκή Επιτροπή, στο πλαίσιο των μέσων εξωτερικής πολιτικής της Ένωσης.

Από το 1994 το ETF έχει καταστεί κέντρο εμπειρογνωμοσύνης στον τομέα της ανάπτυξης και της μεταρρύθμισης των συστημάτων επαγγελματικής εκπαίδευσης και κατάρτισης στις υποψήφιες χώρες και στις χώρες εταίρους της ΕΕ, προωθώντας την ανάπτυξη του ανθρώπινου δυναμικού και ενισχύοντας έτσι τη βιώσιμη ανάπτυξη και την κοινωνική ένταξη στις εν λόγω χώρες.

Συγκεκριμένα λεπτομερή στοιχεία για τους στόχους και τη λειτουργία του ETF παρατίθενται στον προαναφερθέντα κανονισμό, ενώ περισσότερες πληροφορίες διατίθενται στον ακόλουθο δικτυακό τόπο: http://www.etf.europa.eu/

Το ETF εδρεύει στο Τορίνο της Ιταλίας και απασχολεί περίπου 130 υπαλλήλους.

Τι προτείνουμε

Ο διευθυντής/Η διευθύντρια είναι ο/η νόμιμος εκπρόσωπος και το δημόσιο πρόσωπο του ETF και λογοδοτεί έναντι του διοικητικού συμβουλίου. Τα καθήκοντα και οι αρμοδιότητές του/της περιλαμβάνουν:

| — | την ανάπτυξη και επίτευξη των στρατηγικών στόχων στον τομέα των αρμοδιοτήτων του ETF, σύμφωνα με τις διαδικασίες που προβλέπονται στον κανονισμό, |
| --- | --- |

—

την ανάπτυξη και επίτευξη των στρατηγικών στόχων στον τομέα των αρμοδιοτήτων του ETF, σύμφωνα με τις διαδικασίες που προβλέπονται στον κανονισμό,

| — | την κατάρτιση και εκτέλεση ετήσιων και πολυετών προγραμμάτων εργασίας, |
| --- | --- |

—

την κατάρτιση και εκτέλεση ετήσιων και πολυετών προγραμμάτων εργασίας,

| — | την καθημερινή διαχείριση του προσωπικού του ETF, συμπεριλαμβανομένων των προσλήψεων, |
| --- | --- |

—

την καθημερινή διαχείριση του προσωπικού του ETF, συμπεριλαμβανομένων των προσλήψεων,

| — | την προετοιμασία και την οργάνωση των συνεδριάσεων και την εφαρμογή των αποφάσεων του διοικητικού συμβουλίου, |
| --- | --- |

—

την προετοιμασία και την οργάνωση των συνεδριάσεων και την εφαρμογή των αποφάσεων του διοικητικού συμβουλίου,

| — | την προετοιμασία και την εκτέλεση του προϋπολογισμού του ETF, με διασφάλιση της αποτελεσματικής του διαχείρισης, σύμφωνα με τις αρχές της χρηστής δημοσιονομικής διαχείρισης, |
| --- | --- |

—

την προετοιμασία και την εκτέλεση του προϋπολογισμού του ETF, με διασφάλιση της αποτελεσματικής του διαχείρισης, σύμφωνα με τις αρχές της χρηστής δημοσιονομικής διαχείρισης,

| — | τη διευκόλυνση της συνεργασίας μεταξύ του ETF, των ευρωπαϊκών θεσμικών οργάνων, των κρατών μελών και άλλων ενδιαφερομένων, |
| --- | --- |

—

τη διευκόλυνση της συνεργασίας μεταξύ του ETF, των ευρωπαϊκών θεσμικών οργάνων, των κρατών μελών και άλλων ενδιαφερομένων,

| — | την επικοινωνία με το κοινό σχετικά με όλα τα θέματα που εμπίπτουν στην αποστολή του ETF. |
| --- | --- |

—

την επικοινωνία με το κοινό σχετικά με όλα τα θέματα που εμπίπτουν στην αποστολή του ETF.

Τα καθήκοντα αυτά περιγράφονται στον προαναφερθέντα κανονισμό, ιδίως στο άρθρο 10.

Κριτήρια επιλογής

Ο/Η υποψήφιος/-α που θα επιλεγεί θα πρέπει να διαθέτει τα ακόλουθα προσόντα:

| — | αποδεδειγμένη ικανότητα διοίκησης οργανισμού, τόσο σε επίπεδο στρατηγικής όσο και σε επίπεδο διαχείρισης, |
| --- | --- |

—

αποδεδειγμένη ικανότητα διοίκησης οργανισμού, τόσο σε επίπεδο στρατηγικής όσο και σε επίπεδο διαχείρισης,

| — | άριστη ικανότητα ανάπτυξης, επικοινωνίας και εφαρμογής της στρατηγικής του ETF, με διασφάλιση της επιτυχούς υλοποίησης της εντολής του Οργανισμού, |
| --- | --- |

—

άριστη ικανότητα ανάπτυξης, επικοινωνίας και εφαρμογής της στρατηγικής του ETF, με διασφάλιση της επιτυχούς υλοποίησης της εντολής του Οργανισμού,

| — | αποδεδειγμένη πείρα στην καθοδήγηση και τη διαχείριση της αλλαγής σε μεγάλο οργανισμό, σε ένα πλαίσιο σταθερών ή περιορισμένων πόρων, |
| --- | --- |

—

αποδεδειγμένη πείρα στην καθοδήγηση και τη διαχείριση της αλλαγής σε μεγάλο οργανισμό, σε ένα πλαίσιο σταθερών ή περιορισμένων πόρων,

| — | ηγετικά προσόντα και ικανότητα δραστηριοποίησης μεγάλων ομάδων, σε ένα ευρωπαϊκό, πολυπολιτισμικό και πολυγλωσσικό περιβάλλον, |
| --- | --- |

—

ηγετικά προσόντα και ικανότητα δραστηριοποίησης μεγάλων ομάδων, σε ένα ευρωπαϊκό, πολυπολιτισμικό και πολυγλωσσικό περιβάλλον,

| — | αποδεδειγμένη πείρα στη διαχείριση δημοσιονομικών και ανθρώπινων πόρων σε εθνικό, ευρωπαϊκό και/ή διεθνές πλαίσιο, |
| --- | --- |

—

αποδεδειγμένη πείρα στη διαχείριση δημοσιονομικών και ανθρώπινων πόρων σε εθνικό, ευρωπαϊκό και/ή διεθνές πλαίσιο,

| — | γνώση του κανονισμού υπηρεσιακής κατάστασης και του δημοσιονομικού κανονισμού της ΕΕ ή πείρα με παρόμοια νομικά πλαίσια εντός εθνικών ή διεθνών οργανισμών, |
| --- | --- |

—

γνώση του κανονισμού υπηρεσιακής κατάστασης και του δημοσιονομικού κανονισμού της ΕΕ ή πείρα με παρόμοια νομικά πλαίσια εντός εθνικών ή διεθνών οργανισμών,

| — | γνώσεις και πείρα στη χάραξη πολιτικής και ικανότητα υιοθέτησης μιας ολιστικής προσέγγισης όσον αφορά την επαγγελματική εκπαίδευση και κατάρτιση, τις δεξιότητες και τα προσόντα, την αγορά εργασίας και/ή τις εξωτερικές σχέσεις με χώρες εταίρους της ΕΕ (υποψήφιες χώρες, Ευρωπαϊκή Γειτονία, Κεντρική Ασία), |
| --- | --- |

—

γνώσεις και πείρα στη χάραξη πολιτικής και ικανότητα υιοθέτησης μιας ολιστικής προσέγγισης όσον αφορά την επαγγελματική εκπαίδευση και κατάρτιση, τις δεξιότητες και τα προσόντα, την αγορά εργασίας και/ή τις εξωτερικές σχέσεις με χώρες εταίρους της ΕΕ (υποψήφιες χώρες, Ευρωπαϊκή Γειτονία, Κεντρική Ασία),

| — | ικανότητα επικοινωνίας με το κοινό και συνεργασίας με τα ενδιαφερόμενα μέρη (ευρωπαϊκές, διεθνείς, εθνικές και τοπικές αρχές, διεθνείς οργανισμούς, κοινωνικούς εταίρους κ.λπ.), |
| --- | --- |

—

ικανότητα επικοινωνίας με το κοινό και συνεργασίας με τα ενδιαφερόμενα μέρη (ευρωπαϊκές, διεθνείς, εθνικές και τοπικές αρχές, διεθνείς οργανισμούς, κοινωνικούς εταίρους κ.λπ.),

| — | γνώση των κανόνων και της λειτουργίας των θεσμικών οργάνων της ΕΕ, καθώς και των πολιτικών και των διεθνών δραστηριοτήτων της ΕΕ που αφορούν τις δραστηριότητες του ETF, |
| --- | --- |

—

γνώση των κανόνων και της λειτουργίας των θεσμικών οργάνων της ΕΕ, καθώς και των πολιτικών και των διεθνών δραστηριοτήτων της ΕΕ που αφορούν τις δραστηριότητες του ETF,

| — | η πολύ καλή γνώση της αγγλικής θα θεωρηθεί πλεονέκτημα· η γνώση της γαλλικής θα θεωρηθεί επιπλέον προσόν. |
| --- | --- |

—

η πολύ καλή γνώση της αγγλικής θα θεωρηθεί πλεονέκτημα· η γνώση της γαλλικής θα θεωρηθεί επιπλέον προσόν.

Απαραίτητα προσόντα των υποψηφίων (απαιτήσεις επιλεξιμότητας)

Οι υποψήφιοι θα συμπεριληφθούν στη φάση επιλογής με βάση τις ακόλουθες τυπικές απαιτήσεις, οι οποίες θα πρέπει να πληρούνται κατά τη λήξη της προθεσμίας υποβολής των αιτήσεων:

| — | Υπηκοότητα: οι υποψήφιοι πρέπει να είναι υπήκοοι κράτους μέλους της Ευρωπαϊκής Ένωσης. |
| --- | --- |

—

Υπηκοότητα: οι υποψήφιοι πρέπει να είναι υπήκοοι κράτους μέλους της Ευρωπαϊκής Ένωσης.

| — | Πτυχίο ή δίπλωμα πανεπιστημίου: Οι υποψήφιοι πρέπει να έχουν:







  i) | είτε επίπεδο εκπαίδευσης που να αντιστοιχεί σε ολοκληρωμένες πανεπιστημιακές σπουδές, πιστοποιούμενο με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής· |
| --- | --- | --- |

—

Πτυχίο ή δίπλωμα πανεπιστημίου: Οι υποψήφιοι πρέπει να έχουν:

i)

είτε επίπεδο εκπαίδευσης που να αντιστοιχεί σε ολοκληρωμένες πανεπιστημιακές σπουδές, πιστοποιούμενο με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής·

| ii) | είτε επίπεδο εκπαίδευσης που να αντιστοιχεί σε ολοκληρωμένες πανεπιστημιακές σπουδές, πιστοποιούμενο με δίπλωμα/πτυχίο, καθώς και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω μονοετής επαγγελματική πείρα δεν μπορεί να συνυπολογιστεί στην επαγγελματική πείρα μετά την απόκτηση του πανεπιστημιακού τίτλου, που απαιτείται παρακάτω). |
| --- | --- |

ii)

είτε επίπεδο εκπαίδευσης που να αντιστοιχεί σε ολοκληρωμένες πανεπιστημιακές σπουδές, πιστοποιούμενο με δίπλωμα/πτυχίο, καθώς και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω μονοετής επαγγελματική πείρα δεν μπορεί να συνυπολογιστεί στην επαγγελματική πείρα μετά την απόκτηση του πανεπιστημιακού τίτλου, που απαιτείται παρακάτω).

| — | Επαγγελματική πείρα: Οι υποψήφιοι πρέπει να διαθέτουν τουλάχιστον 15ετή επαγγελματική πείρα μετά την απόκτηση του πανεπιστημιακού τίτλου, σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να έχουν άμεση σχέση με τομέα συναφή με την παρούσα θέση. |
| --- | --- |

—

Επαγγελματική πείρα: Οι υποψήφιοι πρέπει να διαθέτουν τουλάχιστον 15ετή επαγγελματική πείρα μετά την απόκτηση του πανεπιστημιακού τίτλου, σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να έχουν άμεση σχέση με τομέα συναφή με την παρούσα θέση.

| — | Διοικητική πείρα: Τουλάχιστον 5 έτη της μεταπτυχιακής επαγγελματικής πείρας πρέπει να έχουν αποκτηθεί σε ανώτερη διευθυντική θέση (1). Η διαχειριστική πείρα σε άμεση σχέση με την επαγγελματική εκπαίδευση και κατάρτιση θα θεωρηθεί επιπλέον προσόν. |
| --- | --- |

—

Διοικητική πείρα: Τουλάχιστον 5 έτη της μεταπτυχιακής επαγγελματικής πείρας πρέπει να έχουν αποκτηθεί σε ανώτερη διευθυντική θέση (1). Η διαχειριστική πείρα σε άμεση σχέση με την επαγγελματική εκπαίδευση και κατάρτιση θα θεωρηθεί επιπλέον προσόν.

| — | Γλώσσες: Άριστη γνώση μίας από τις επίσημες γλώσσες της Ευρωπαϊκής Ένωσης (2) και επαρκής γνώση μίας ακόμη από τις εν λόγω επίσημες γλώσσες. |
| --- | --- |

—

Γλώσσες: Άριστη γνώση μίας από τις επίσημες γλώσσες της Ευρωπαϊκής Ένωσης (2) και επαρκής γνώση μίας ακόμη από τις εν λόγω επίσημες γλώσσες.

| — | Όριο ηλικίας: Οι υποψήφιοι πρέπει να είναι σε θέση να περατώσουν ολόκληρη την πενταετή θητεία τους πριν φθάσουν σε ηλικία συνταξιοδότησης. Για τους έκτακτους υπαλλήλους που προσλαμβάνονται από την 1η Ιανουαρίου 2014 και μετά, ως ηλικία συνταξιοδότησης ορίζεται το τέλος του μήνα κατά τον οποίο ο υπάλληλος συμπληρώνει το 66ο έτος της ηλικίας του (3). |
| --- | --- |

—

Όριο ηλικίας: Οι υποψήφιοι πρέπει να είναι σε θέση να περατώσουν ολόκληρη την πενταετή θητεία τους πριν φθάσουν σε ηλικία συνταξιοδότησης. Για τους έκτακτους υπαλλήλους που προσλαμβάνονται από την 1η Ιανουαρίου 2014 και μετά, ως ηλικία συνταξιοδότησης ορίζεται το τέλος του μήνα κατά τον οποίο ο υπάλληλος συμπληρώνει το 66ο έτος της ηλικίας του (3).

Ανεξαρτησία και δήλωση συμφερόντων

Πριν από την ανάληψη καθηκόντων, ο εκτελεστικός διευθυντής/η εκτελεστική διευθύντρια θα κληθεί να υποβάλει δήλωση δέσμευσης ότι θα ενεργεί με αμεροληψία για το δημόσιο συμφέρον, καθώς και δήλωση σχετικά με τα τυχόν συμφέροντα που ενδέχεται να θεωρηθούν επιζήμια για την ανεξαρτησία του/της.

Επιλογή και διορισμός

Η Ευρωπαϊκή Επιτροπή θα οργανώσει τη διαδικασία επιλογής του διευθυντή του ETF σύμφωνα με τις διαδικασίες επιλογής και πρόσληψης που διαθέτει (βλέπε επίσης το συνοπτικό έγγραφο σχετικά με την ακολουθητέα πολιτική όσον αφορά τους ανώτερους υπαλλήλους — Compilation Document on Senior Officials Policy (4)). Για τον σκοπό αυτό, η Επιτροπή θα συγκροτήσει επιτροπή προεπιλογής, η οποία θα καλέσει σε συνέντευξη τους υποψηφίους που πληρούν τις απαιτήσεις επιλεξιμότητας που αναφέρονται ανωτέρω και που έχουν τα καλύτερα προσόντα ως προς τα κριτήρια επιλογής που αναφέρονται ανωτέρω.

Η επιτροπή προεπιλογής θα προτείνει τους υποψηφίους που πληρούν περισσότερο τα προαναφερθέντα κριτήρια για περαιτέρω συνεντεύξεις με τη συμβουλευτική επιτροπή διορισμών της Επιτροπής (ΣΕΔ). Οι υποψήφιοι θα υποβληθούν σε δοκιμασία σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων. Οι υποψήφιοι που θα προεπιλεγούν από τη ΣΕΔ θα κληθούν κατόπιν σε συνέντευξη με την επίτροπο Απασχόλησης, Κοινωνικών Υποθέσεων, Δεξιοτήτων και Εργασιακής Κινητικότητας.

Μετά τις συνεντεύξεις αυτές, η Επιτροπή θα εγκρίνει τον κατάλογο των καταλληλότερων υποψηφίων, ο οποίος θα υποβληθεί στο διοικητικό συμβούλιο του ETF. Το διοικητικό συμβούλιο θα καλέσει σε συνέντευξη τους υποψηφίους, πριν διορίσει τον διευθυντή/τη διευθύντρια από τους προεπιλεγέντες από την Επιτροπή. Η ένταξη στον κατάλογο αυτόν δεν εξασφαλίζει διορισμό.

Οι υποψήφιοι ενδέχεται να κληθούν και σε άλλες συνεντεύξεις και/ή δοκιμασίες, πέραν εκείνων που αναφέρονται ανωτέρω. Θα υπάρξει δήλωση ενώπιον της/των σχετικής/-ών επιτροπής/-ών του Ευρωπαϊκού Κοινοβουλίου.

Για πρακτικούς λόγους και για να ολοκληρωθεί η διαδικασία επιλογής το ταχύτερο δυνατόν, προς το συμφέρον τόσο των υποψηφίων όσο και του ETF, η διαδικασία επιλογής θα πραγματοποιηθεί αποκλειστικά στην αγγλική και/ή τη γαλλική γλώσσα (5). Ωστόσο, οι επιτροπές επιλογής θα επαληθεύσουν κατά τη διάρκεια της συνέντευξης κατά πόσον οι υποψήφιοι πληρούν την απαίτηση σχετικά με την ικανοποιητική γνώση μιας άλλης επίσημης γλώσσας της ΕΕ.

Οι μισθοί και οι όροι απασχόλησης είναι αυτοί που προβλέπονται στο καθεστώς που εφαρμόζεται στο λοιπό προσωπικό για τους έκτακτους υπαλλήλους που κατέχουν θέση η οποία αντιστοιχεί στη βασική θέση διευθυντή στο βαθμό AD 14 της Ευρωπαϊκής Ένωσης (6). Ο/Η υποψήφιος/-α που θα επιλεγεί θα καταταχθεί, ανάλογα με τη διάρκεια της προϋπηρεσίας του/της, στο στάδιο 1 ή το στάδιο 2 εντός του βαθμού. Θα προσληφθεί για περίοδο 5 ετών με δυνατότητα παράτασης για 3 έτη κατ’ ανώτατο όριο.

Εφιστάται η προσοχή των υποψηφίων στο γεγονός ότι, σύμφωνα με το καθεστώς που εφαρμόζεται στο λοιπό προσωπικό, κάθε νέο μέλος του προσωπικού πρέπει να ολοκληρώσει επιτυχώς περίοδο δοκιμασίας εννέα μηνών.

Ο τόπος υπηρεσίας είναι το Τορίνο (Ιταλία), όπου έχει την έδρα του το ETF.

Η θέση θα καλυφθεί από την 1η Ιουλίου 2017.

Ίσες ευκαιρίες

Η Ευρωπαϊκή Ένωση και το ETF εφαρμόζουν πολιτική ίσων ευκαιριών και απαγόρευσης των διακρίσεων, σύμφωνα με το άρθρο 1δ του κανονισμού υπηρεσιακής κατάστασης.

Διαδικασία υποβολής αίτησης

Οι ενδιαφερόμενοι, προτού υποβάλουν την υποψηφιότητά τους, θα πρέπει να ελέγξουν προσεκτικά αν πληρούν όλες τις απαιτήσεις επιλεξιμότητας (βλέπε σημείο «Απαραίτητα προσόντα των υποψηφίων»), ιδίως όσον αφορά το είδος του διπλώματος/πτυχίου, την επαγγελματική πείρα υψηλού επιπέδου, καθώς και τις απαιτούμενες γλωσσικές ικανότητες. Οι υποψήφιοι που δεν πληρούν κάποιο από τα εν λόγω κριτήρια επιλεξιμότητας αποκλείονται αυτόματα από τη διαδικασία επιλογής.

Οι υποψήφιοι που επιθυμούν να υποβάλουν αίτηση πρέπει να εγγραφούν μέσω του διαδικτύου στον ακόλουθο δικτυακό τόπο:

https://ec.europa.eu/dgs/human-resources/seniormanagementvacancies/

και να ακολουθήσουν τις οδηγίες σχετικά με τα διάφορα στάδια της διαδικασίας.

Οι υποψήφιοι πρέπει να διαθέτουν έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής τους, καθώς και για την επικοινωνία μαζί τους κατά τα διάφορα στάδια της διαδικασίας. Ως εκ τούτου, παρακαλούνται να ενημερώνουν την Ευρωπαϊκή Επιτροπή για οποιαδήποτε αλλαγή της ηλεκτρονικής τους διεύθυνσης.

Για τη συμπλήρωση της αίτησης υποψηφιότητας, απαιτείται η τηλεφόρτωση βιογραφικού σημειώματος σε μορφότυπο PDF και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες).

Αφού ολοκληρώσουν τη διαδικασία ηλεκτρονικής εγγραφής, οι υποψήφιοι θα λάβουν ηλεκτρονικό μήνυμα που επιβεβαιώνει ότι η αίτηση καταχωρίστηκε. Το μήνυμα θα περιλαμβάνει επίσης έναν αριθμό εγγραφής, που θα είναι ο αριθμός αναφοράς του υποψηφίου για όλα τα θέματα που αφορούν την αίτηση. Αν δεν ληφθεί μήνυμα επιβεβαίωσης, τότε η αίτηση του υποψηφίου δεν έχει καταχωριστεί!

Επισημαίνεται ότι οι υποψήφιοι δεν μπορούν να παρακολουθούν τα στάδια εξέτασης της αίτησής τους μέσω του διαδικτύου. Θα ενημερώνονται απευθείας από την Ευρωπαϊκή Επιτροπή όσον αφορά την πορεία της αίτησής τους.

Αν ένας υποψήφιος/μία υποψήφια πάσχει από κάποια αναπηρία που δεν του/της επιτρέπει να εγγραφεί ηλεκτρονικά, μπορεί να υποβάλει την αίτησή του/της (βιογραφικό σημείωμα και επιστολή εκδήλωσης ενδιαφέροντος) σε έντυπη μορφή και να την αποστείλει με συστημένη επιστολή στην ακόλουθη διεύθυνση: European Commission, Directorate-General for Human Resources and Security, Unit for Senior Management & CCA, SC11 8/59, 1049 Bruxelles/Brussel, BELGIQUE/BELGIË, αναφέροντας σαφώς την ένδειξη: Vacancy for Executive Director of the European Training Foundation (ETF) (COM/2016/20014). Η επιστολή πρέπει να ταχυδρομηθεί το αργότερο μέχρι την καταληκτική ημερομηνία εγγραφής.

Κάθε μετέπειτα επικοινωνία με την Επιτροπή θα γίνεται ταχυδρομικώς. Στην περίπτωση αυτή, θα πρέπει να επισυνάπτεται στην αίτηση βεβαίωση επίσημου οργανισμού που να πιστοποιεί την αναπηρία του υποψηφίου/της υποψήφιας. Θα πρέπει επίσης να περιγράφονται, σε χωριστό φύλλο χαρτιού, τυχόν ειδικές ρυθμίσεις που ο/η υποψήφιος/-α θεωρεί αναγκαίες, ώστε να διευκολυνθεί η συμμετοχή του/της στη διαδικασία.

Σε περίπτωση που ο/η υποψήφιος-α χρειάζεται περισσότερες πληροφορίες και/ή αντιμετωπίσει τεχνικά προβλήματα, θα πρέπει να αποστείλει ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Προθεσμία

Η προθεσμία εγγραφής λήγει στις 8 Σεπτεμβρίου 2016, στις 12.00 το μεσημέρι ώρα Βρυξελλών. Μετά την παρέλευση αυτού του χρονικού ορίου δεν θα υπάρχει πλέον δυνατότητα ηλεκτρονικής εγγραφής.

Η έγκαιρη ηλεκτρονική εγγραφή αποτελεί ευθύνη του υποψηφίου/της υποψήφιας. Μετά τη λήξη της προθεσμίας εγγραφής, δεν θα υπάρχει πλέον δυνατότητα εισαγωγής στοιχείων. Οι εκπρόθεσμες αιτήσεις εγγραφής δεν θα γίνονται δεκτές, για οποιονδήποτε λόγο.

Σημαντικές πληροφορίες για τους υποψηφίους

Υπενθυμίζεται στους υποψηφίους ότι οι εργασίες των διαφόρων επιτροπών επιλογής είναι απόρρητες. Απαγορεύεται στους υποψηφίους ή σε οποιουσδήποτε τρίτους ενεργούν εξ ονόματός τους να έλθουν σε άμεση ή έμμεση επαφή με τα μέλη των εν λόγω επιτροπών.

Προστασία δεδομένων προσωπικού χαρακτήρα

Η Επιτροπή μεριμνά ώστε τα δεδομένα προσωπικού χαρακτήρα των υποψηφίων να αντιμετωπίζονται όπως απαιτείται από τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (7). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων.

---

(1)  Τουλάχιστον για τα εν λόγω 5 έτη κατά τα οποία απέκτησαν πείρα σε διευθυντική θέση, οι υποψήφιοι θα πρέπει να αναφέρουν στο βιογραφικό τους τα εξής: 1) τον τίτλο και τα καθήκοντα που άσκησαν σε διευθυντικές θέσεις· 2) τον αριθμό των υπαλλήλων τους οποίους διοικούσαν στις θέσεις αυτές· 3) το ύψος των προϋπολογισμών που διαχειρίζονταν· 4) τον αριθμό των ανώτερων και κατώτερων βαθμών ιεραρχίας· και 5) τον αριθμό των συναδέλφων τους στην ίδια βαθμίδα ιεραρχίας.

(2)  http://ec.europa.eu/languages/policy/linguistic-diversity/official-languages-eu_el.htm

(3)  http://eur-lex.europa.eu/legal-content/EL/TXT/PDF/?uri=CELEX:01962R0031-20140701&from=EL

(4)  http://ec.europa.eu/civil_service/docs/official_policy_en.pdf

(5)  Η επιτροπή επιλογής φροντίζει να μη δοθεί αδικαιολόγητο πλεονέκτημα σε υποψηφίους οι οποίοι έχουν ως μητρική μία από αυτές τις γλώσσες.

(6)  Βλέπε υποσημείωση 3.

(7)  ΕΕ L 8 της 12.1.2001, σ. 1.

---